Tisztelt Szerkesztőség!
Kedves Kolléga!

Az ELTE Bárczi Gusztáv Gyógypedagógiai Kar a Hungary Helps támogatásával, és az ADRA Adventista Fejlesztési és Segély Alapítvánnyal közösen egy inkluzív iskolafejlesztési projektet valósít meg Kenyában.

**A projekthez kapcsolódó sajtóeseményre ezúton tisztelettel meghívjuk!**

**Időpont:** 2023. december 6. 10.00

**Helyszín:** 1097 Budapest, Ecseri út 3. (ELTE BGGYK A épület 202. terem)

Az eseményen részt vesz és köszöntőt mond:

* Dr. Darázs Lénárd, az ELTE általános rektorhelyettese
* Dr. habil. Papp Gabriella**,** az ELTE Bárczi Gusztáv Gyógypedagógiai Kar dékánja
* Bokor Attila,a Hungary Helps Ügynökség program management igazgatóhelyettese

Az eseményen felszólalnak továbbá:

* Dr. habil Perlusz Andrea, a projekt szakmai vezetője, az ELTE BGGYK tudományos és stratégiai ügyek dékánhelyettese
* Dr. Márkus Eszter, az Eötvös Loránd Tudományegyetem Bárczi Gusztáv Gyógypedagógiai Kar oktatási dékánhelyettese
* Erdős Attila, az ELTE BGGYK Nemzetközi Iroda vezetője
* Sitkei Zoltán, a projekt vezetője, az ADRA Adventista Fejlesztési és Segély Alapítvány ügyvezető igazgatója
* Edwin Wagah, az Ubin-Adam Afrika Foundation elnöke
* valamint a kenyai tanárdelegáció egyik képviselője

**Háttér:** A *„SUNCEP Iskolafejlesztési program és módszertani támogatás Kenyában fogyatékossággal élő diákok részére”* című projekt egy 10 fős fejlesztő team és 5 kenyai általános iskola együttműködésével valósul meg, amelynek célja a befogadó, mindenki számára hatékony nevelés-oktatás megvalósítása, valamint egyidejűleg olyan módszertani műhelyek kialakítása, amelyek további intézményeket tudnak támogatni a horizontális tanulásban. A kenyai Migori megye, valamint Muhuru térség különböző településein zajló projektben a fejlesztő csapat többek között a fogyatékossággal élő gyermekek fejlesztését és szűréseit is végzi. Az ADRA Adventista Fejlesztési és Segély Alapítvány és az Eötvös Loránd Tudományegyetem Bárczi Gusztáv Gyógypedagógiai Kar közös pályázatát a Hungary Helps program keretében Magyarország Kormánya támogatta.

**Kérjük, hogy részvételi szándékukat 2023. december 5-én 10:00 óráig jelezzék a** **kommunikacio@elte.hu** **címen!**

Üdvözlettel:
**ELTE Kommunikációs, Marketing és Rekrutációs Igazgatóság**